Source: http://knut.ro/index.php/miscellaneous/legea-poligraf-in-republica-moldova_actualizata-in-2015-2/
Timestamp: 2017-11-22 22:04:17+00:00
Document Index: 43025489

Matched Legal Cases: ['Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28', 'Articolul 30', 'Articolul 31', 'Articolul 32', 'Articolul 33']

Legea Poligraf in Republica Moldova_Actualizata in 2015 | Clinica Knut Psy
din 12.12.2008
privind aplicarea testării la detectorul comportamentului
simulat (poligraf)
Publicat : 20.03.2009 în Monitorul Oficial Nr. 57-58 art Nr : 161
detector al comportamentului simulat (denumit în continuare poligraf) – mijloc tehnic de înregistrare a parametrilor fiziologici (inclusiv ai respiraţiei, ai activităţii cardio-vasculare, ai sensibilităţii chinestezice a pielii), care permite detectarea comportamentului simulat cu prezentarea rezultatelor înregistrate în formă analogă şi/sau digitală;
testare cu utilizarea poligrafului – totalitate de acţiuni netraumatizante, inofensive pentru viaţa şi sănătatea omului (incluzînd şi testarea la poligraf), orientate spre verificarea de către poligrafolog a veridicităţii informaţiilor comunicate de persoana testată;
testare la poligraf – parte componentă a testării cu utilizarea poligrafului, incluzînd înregistrarea parametrilor fiziologici ai omului ca răspuns la întrebările puse, la obiectele şi la imaginile prezentate;
poligrafolog – specialist, atestat în conformitate cu cerinţele prezentei legi, care testează la poligraf;
asistent al poligrafologului – persoană special instruită pentru a acorda asistenţă tehnică în timpul testării la poligraf;
persoană testată – persoană supusă testării cu utilizarea poligrafului;
iniţiator al testării – persoană juridică iniţiatoare a testării cu utilizarea poligrafului în cazurile prevăzute de prezenta lege;
testare obligatorie – testare a cărei efectuare este obligatorie pentru iniţiatorul testării şi pentru persoana testată, în cazurile stipulate în prezenta lege;
testare benevolă – testare efectuată cu consimţămîntul benevol al persoanei testate, în cazurile stipulate în prezenta lege;
factor de risc – temei, stabilit de iniţiatorul testării în conformitate cu principiile prezentei legi şi cu normele legislaţiei, pentru refuzul angajării ori pentru sistarea exercitării atribuţiilor de serviciu;
consimţămînt al testării – decizie, fixată în formă scrisă, a persoanei de a fi testată cu utilizarea poligrafului în termenele propuse de iniţiatorul testării;
refuz al testării – decizie a persoanei de a nu accepta să fie testată cu utilizarea poligrafului, fixată în formă scrisă de această persoană sau de poligrafolog;
cerere de modificare a termenului testării cu utilizarea poligrafului – solicitare a persoanei, fixată în formă scrisă, privind modificarea termenului de testare în temeiurile prevăzute de prezenta lege;
rezultat al testării cu utilizarea poligrafului – aviz al specialistului poligrafolog întocmit în baza informaţiei obţinute de la persoana testată;
materiale ale testării – rezultatul testării, întrebările puse persoanei testate în timpul testării la poligraf şi reacţiile ei fiziologice înregistrate, înregistrările audio şi video ale interviului efectuat înainte de testare, ale testării la poligraf şi/sau ale interviului de după testare;
Comisia de stat pentru testări cu utilizarea poligrafului – autoritate coordonatoare abilitată cu stabilirea şi controlul respectării principiilor organizatorice ale efectuării testărilor cu utilizarea poligrafului, normelor metodice unice de efectuare a unor astfel de testări şi modului de pregătire a poligrafologilor.
Articolul 2. Scopurile testării cu utilizarea poli-
grafului şi domeniile ei de aplicare
(1) Testarea cu utilizarea poligrafului (denumită în continuare testare) se efectuează pentru evaluarea veridicităţii informaţiilor comunicate de persoana testată, în cazurile stabilite de prezenta lege.
a) la angajare în serviciu în cadrul instituţiilor menţionate la art.7;
b) la efectuarea controlului periodic sau selectiv al activităţii de serviciu în cadrul instituţiilor menţionate la art.7;
d) în cadrul activităţii operative de investigaţii.
Articolul 3. Principiile testării
(1) Testarea se efectuează cu respectarea drepturilor şi libertăţilor omului şi ale cetăţeanului, stabilite de Constituţia Republicii Moldova, în conformitate cu principiile legalităţii, umanismului, caracterului ştiinţific, confidenţialităţii, în cazurile prevăzute de prezenta lege.
(3) Este inadmisibilă recurgerea la ameninţări, la violenţă şi la măsuri de influenţă pentru a constrînge persoana să accepte testarea ori să fie astfel testată.
(4) Dreptul de iniţiere a testării se acordă organelor Ministerului Afacerilor Interne, Centrului Naţional Anticorupţie, Serviciului de Informaţii şi Securitate şi Serviciului Vamal. Testarea va fi efectuată de specialişti atestaţi în conformitate cu prezenta lege.
(4) Dreptul de iniţiere a testării se acordă Consiliului Superior al Magistraturii, Consiliului Superior al Procurorilor, organelor Ministerului Afacerilor Interne, Centrului Naţional Anticorupţie, Serviciului de Informaţii şi Securitate şi Serviciului Vamal. Testarea va fi efectuată de specialişti atestaţi în conformitate cu prezenta lege.
[Art.3 al.(4) modificat prin LP326 din 23.12.13, MO47-48/25.02.14 art.92; care va intra în vigoare după crearea condiţiilor necesare pentru aplicarea testării la poligraf a candidaţilor la funcţia de judecător sau de procuror, dar nu mai tîrziu de 1 ianuarie 2015]
[Art.3 al.(4) modificat prin LP120 din 25.05.12, MO103/29.05.12 art.353; în vigoare 01.10.12]
(5) Informaţia din materialele testării şi informaţia obţinută de participanţii la testare în cadrul acesteia nu pot fi divulgate fără consimţămîntul persoanei testate, cu excepţia cazurilor prevăzute de prezenta lege. Este inadmisibilă folosirea acestei informaţii în scopuri neprevăzute de prezenta lege.
Articolul 4. Persoanele supuse testării
În cazurile prevăzute de prezenta lege, persoanele – cetăţeni ai Republicii Moldova, cetăţeni străini sau apatrizi – vor fi supuse testării dacă:
a) se angajează sau îndeplinesc serviciul în cadrul organelor Ministerului Afacerilor Interne, Centrului Naţional Anticorupţie, Serviciului de Informaţii şi Securitate şi Serviciului Vamal;
[Art.4 lit.a) modificată prin LP120 din 25.05.12, MO103/29.05.12 art.353; în vigoare 01.10.12]
[Art.4 lit.a1) introdusă prin LP326 din 23.12.13, MO47-48/25.02.14 art.92; care va intra în vigoare după crearea condiţiilor necesare pentru aplicarea testării la poligraf a candidaţilor la funcţia de judecător sau de procuror, dar nu mai tîrziu de 1 ianuarie 2015]
b) aceasta decurge din contractul de muncă;
c) aceasta decurge din activitatea operativă de investigaţii;
d) persoana doreşte benevol să fie supusă testării, în conformitate cu prezenta lege.
Articolul 5. Tipurile de testare
În conformitate cu prezenta lege, se efectuează două tipuri de testare: obligatorie şi benevolă.
Articolul 6. Restricţii
(1) Nu vor fi supuse testării:
a) femeile însărcinate şi cele care alăptează;
b) persoanele care nu au atins vîrsta de 18 ani;
c) persoanele de vîrstă înaintată (la decizia poligrafologului);
d) persoanele cu afecţiuni psihice majore (inclusiv alcoolicii, narcomanii cronici);
e) persoanele care suferă de afecţiuni prevăzute în Nomenclatorul contraindicaţiilor medicale, aprobat de Ministerul Sănătăţii;
f) alte persoane cărora poligrafologul le contraindică motivat efectuarea testării.
(2) Nu se efectuează testarea dacă persoana, obiect al iniţierii testării, prezintă aviz medical scris în care se indică termenul său de valabilitate şi care atestă că starea ei fizică şi/sau psihică poate provoca reacţii neadecvate în timpul testării la poligraf.
TESTAREA OBLIGATORIE
Articolul 7. Persoanele supuse testării obligatorii
Se supun testării obligatorii persoanele care se angajează sau care îndeplinesc serviciul în cadrul organelor Ministerului Afacerilor Interne, Centrului Naţional Anticorupţie, Serviciului de Informaţii şi Securitate şi Serviciului Vamal.
Se supun testării obligatorii persoanele care participă la concursul pentru numirea în funcţia de judecător sau de procuror, persoanele care se angajează sau care îndeplinesc serviciul în cadrul organelor Ministerului Afacerilor Interne, Centrului Naţional Anticorupţie, Serviciului de Informaţii şi Securitate şi Serviciului Vamal.
[Art.7 modificat prin LP326 din 23.12.13, MO47-48/25.02.14 art.92; care va intra în vigoare după crearea condiţiilor necesare pentru aplicarea testării la poligraf a candidaţilor la funcţia de judecător sau de procuror, dar nu mai tîrziu de 1 ianuarie 2015.]
[Art.7 modificat prin LP120 din 25.05.12, MO103/29.05.12 art.353; în vigoare 01.10.12]
Articolul 8. Cazurile de recurgere la testare obligatorie
Persoanele care cad sub incidenţa art.7 se supun testării obligatorii:
a) la angajare în serviciu;
b) la efectuarea controlului periodic sau selectiv al activităţii de serviciu.
Articolul 9. Modul de efectuare a testării obligatorii
Modul de efectuare, de către autorităţile abilitate, a testării obligatorii a persoanelor care cad sub incidenţa art.7 se stabileşte de actele normative ale acestor autorităţi.
Articolul 10. Refuzul testării obligatorii
Refuzul persoanelor care cad sub incidenţa art.7 de a fi supuse testării obligatorii nu va constitui unicul temei pentru neangajarea lor în serviciu sau pentru neadmiterea exercitării atribuţiilor de serviciu.
Articolul 11. Modificarea termenului de efectuare a
testării obligatorii
(1) Temei pentru modificarea termenului de efectuare a testării obligatorii preconizat de iniţiatorul testării îl constituie cererea în acest sens a persoanei, obiect al iniţierii testării, cu indicarea cauzelor şi perioadei de efectuare a unei astfel de testări. Asupra noului termen de efectuare a testării obligatorii, iniţiatorul testării şi persoana supusă testării convin de comun acord.
(2) Se admite:
a) a modifica de 2 ori termenul de efectuare a testării obligatorii în cazul stipulat la art.8 lit.a);
b) a modifica o singură dată termenul de efectuare a testării obligatorii în cazul stipulat la art.8 lit.b).
(3) Depăşirea de către persoana supusă testării obligatorii a numărului de modificări ale termenului admis conform alin.(2) se interpretează ca refuz al unei astfel de testări.
TESTAREA BENEVOLĂ
Articolul 12. Persoanele supuse testării benevole
Autorităţile abilitate cu dreptul de iniţiere a testării, menţionate la art.3 alin.(4), au dreptul să iniţieze şi să efectueze testarea benevolă a persoanelor dacă acestea îşi dau consimţămîntul testării, fixat în formă scrisă, în cazurile stipulate la art.13.
Articolul 13. Cazurile de recurgere la testare benevolă
Autorităţile abilitate cu dreptul de iniţiere a testării au dreptul să efectueze testare benevolă:
b) în cadrul cercetărilor de serviciu a persoanelor care cad sub incidenţa art.4 lit.a).
Articolul 14. Modul de efectuare a testării benevole
Testarea benevolă în cazurile stabilite la art.13 se efectuează în conformitate cu legislaţia în vigoare.
Articolul 15. Refuzul testării benevole
(1) Refuzul testării benevole, iniţiată de autorităţile abilitate cu dreptul de iniţiere a testării, în cadrul activităţii operative de investigaţii nu are drept urmare lezarea drepturilor şi intereselor legitime ale persoanei.
(2) Refuzul testării benevole, iniţiată de angajator în cadrul cercetărilor de serviciu, exprimat de persoanele menţionate la art.4 lit.a) nu poate servi unicul temei pentru neadmiterea la exercitarea atribuţiilor de serviciu şi nu poate avea drept urmare lezarea drepturilor şi intereselor lor legitime, cu excepţia cazurilor cînd testarea decurge din contractul de muncă.
Articolul 16. Termenul de efectuare a testării benevole
Asupra termenului de efectuare a testării benevole iniţiatorul testării şi persoana obiect al testării consimt de comun acord.
ORGANIZAREA ŞI EFECTUAREA TESTĂRII
Articolul 17. Structura testării. Mijloacele tehnice
(1) În cadrul testării, poligrafologul efectuează următoarele acţiuni principale:
a) studiază materialele şi execută alte acţiuni, prealabile testării la poligraf;
b) lucrează cu persoana testată (o intervievează înainte de testare, efectuează testarea la poligraf, o intervievează după testare, după caz);
c) analizează şi evaluează reacţiile fiziologice înregistrate, reacţiile comportamentale (comportamentul nonverbal, modificarea vocii etc.);
d) perfectează rezultatele testării.
(2) La efectuarea testării se folosesc mijloace tehnice care corespund cerinţelor stabilite de legislaţie privind reglementarea tehnică.
(3) Poligrafologul care, la efectuarea testării, utilizează un poligraf ce nu corespunde cerinţelor stipulate la alin.(2) poartă răspundere conform legislaţiei în vigoare.
admite efectuarea înregistrărilor audio şi/sau video ale testării lor, după ce iniţiatorul testării prezintă un preaviz. Asupra oportunităţii unei astfel de înregistrări decide iniţiatorul testării.
(4) În cazul persoanelor care cad sub incidenţa art.7, se admite efectuarea înregistrărilor audio şi/sau video ale testării lor, după ce iniţiatorul testării prezintă un preaviz. Asupra oportunităţii unei astfel de înregistrări decide iniţiatorul testării.
(5) În cazul persoanelor care cad sub incidenţa art.12, înregistrarea audio şi/sau video a testării lor se efectuează cu consimţămîntul lor benevol, fixat în formă scrisă.
Articolul 18. Persoanele care asistă la testare
La testarea persoanelor care cad sub incidenţa art.7, în afară de persoana testată şi de poligrafolog, în sală pot fi prezenţi:
a) asistentul poligrafologului (cu permisiunea acestuia din urmă);
b) translatorul (la dorinţa persoanei testate sau la decizia iniţiatorului testării).
Articolul 19. Limba în care se efectuează testarea
(1) Testarea se efectuează în limba pe care persoana testată o posedă bine şi preferă să o folosească.
(2) Dacă poligrafologul şi persoana testată nu pot comunica în cadrul testării în aceeaşi limbă, iniţiatorul testării este obligat să coopteze un translator la cererea poligrafologului sau a persoanei testate.
Articolul 20. Cerinţele faţă de poligrafolog
(1) Testarea se efectuează de poligrafolog, atestat în conformitate cu cerinţele prezentei legi.
(2) Poligrafologul trebuie să corespundă următoarelor cerinţe:
b) să aibă studii superioare în domeniul psihologiei;
c) să aibă cel puţin 25 de ani.
(3) Poligrafologul care efectuează testări este obligat să treacă o pregătire specială în modul stabilit de prezenta lege.
(4) Se admite stabilirea, de către autorităţile abilitate cu dreptul de iniţiere a testării, a unor cerinţe suplimentare faţă de selectarea şi de formarea poligrafologilor care efectuează testarea.
(5) Poligrafologii, atestaţi în conformitate cu prezenta lege:
a) sînt supuşi înregistrării în Comisia de stat pentru testări cu utilizarea poligrafului;
b) urmează reciclarea cel puţin o dată la 2 ani.
Articolul 21. Obligaţiile, drepturile şi răspunderea
iniţiatorului testării
(1) Iniţiatorul testării este obligat:
a) să pună la dispoziţia poligrafologului materiale despre persoana care va fi testată;
b) să prezinte poligrafologului lista factorilor de risc;
c) să creeze poligrafologului condiţii necesare testării, în conformitate cu cerinţele stabilite de Comisia de stat pentru testări cu utilizarea poligrafului;
d) să informeze în scris persoana care va fi testată despre temeiurile juridice şi motivele testării;
e) să obţină consimţămîntul testării al persoanei;
f) să avizeze persoana în cauză cel tîrziu cu 24 de ore înainte de efectuarea testării despre intenţia de a efectua testarea, cu excepţia cazurilor cînd poligraful se utilizează în situaţiile care cad sub incidenţa art.2 alin.(2) lit.c) şi d);
g) să garanteze în scris persoanei testate că informaţia obţinută de la ea în cadrul testării nu va fi transmisă terţilor fără permisiunea ei prealabilă, cu excepţia cazurilor stipulate la art.2 alin.(2) lit.d);
h) să informeze persoana testată despre rezultatele testării;
i) să organizeze testare repetată în cazurile şi în condiţiile stipulate la art.23 alin.(2).
(2) Iniţiatorul testării este în drept:
a) să primească de la poligrafolog explicaţii privind tehnologia şi organizarea testării;
b) să primească de la poligrafolog raport de cercetare a comportamentului simulat;
c) să decidă cu privire la timpul informării persoanei testate despre rezultatele testării;
d) să remită, cu titlu de iniţiativă, rezultatele testării către organele competente dacă aceste rezultate conţin informaţii ce constituie temei pentru bănuirea persoanei testate de pregătirea sau de săvîrşirea unor acţiuni nelegitime prevăzute în Codul penal al Republicii Moldova.
Articolul 22. Obligaţiile şi drepturile poligrafologului
(1) Poligrafologul este obligat:
a) să efectueze testarea numai cu consimţămîntul testării, dat de persoană fără presiuni din partea unor terţi;
b) să refuze testarea în cazul constatării relaţiilor de rudenie cu persoana testată;
c) să informeze persoana testată despre întrebările care îi vor fi adresate în timpul testării;
d) să execute cerinţele cu caracter metodic şi normativ stabilite de Comisia de stat pentru testări cu utilizarea poligrafului;
e) să dea explicaţii, la cererea iniţiatorului testării, privind tehnologia şi organizarea testării;
f) să prezinte iniţiatorului testării rezultatele testării;
g) să ofere ajutor iniţiatorului testării la luarea deciziei de transmitere a rezultatelor testării organelor competente dacă aceste rezultate conţin informaţii ce constituie temei pentru bănuirea persoanei testate de pregătirea sau de săvîrşirea unor acţiuni nelegitime prevăzute de Codul penal al Republicii Moldova;
h) să păstreze secretul informaţiei care i-a devenit cunoscută în cadrul testării, cu excepţia cazurilor cînd această informaţie este transmisă în conformitate cu legislaţia în vigoare;
i) să termine cercetarea persoanei testate, indiferent de etapa cercetării;
j) să menţioneze expres că rezultatele testării sînt prezumtive, au pentru angajator o semnificaţie de orientare şi că nu pot constitui probe în cadrul vreunei proceduri.
(2) Se admite stabilirea unor obligaţii suplimentare pentru poligrafologii care efectuează testări în privinţa persoanelor de sub incidenţa art.7 şi art.12.
(3) Poligrafologul nu are dreptul:
a) să efectueze testări în cazul existenţei temeiului indicat la art.6;
b) să adreseze în timpul testării întrebări ce ţin de apartenenţa rasială sau etnică a persoanei testate, de convingerile ei religioase sau politice, de viaţa şi orientarea ei sexuală, cu excepţia cazurilor cînd formularea unor astfel de întrebări ţine de efectuarea cercetărilor de către organele competente;
c) să adreseze în timpul testării întrebări care urmăresc obţinerea unor informaţii ce constituie secret de stat, cu excepţia cazurilor cînd formularea unor astfel de întrebări ţine de efectuarea cercetărilor de către organele competente;
d) să nu prezinte iniţiatorului testării informaţiile obţinute în timpul efectuării testării;
e) să expună în avizul său concluzii cu caracter juridic, medical, psihologic, psihiatric sau de alt gen în privinţa persoanei testate dacă nu este specialist în domeniul respectiv.
(4) Poligrafologul are dreptul:
a) să ia cunoştinţă de materialele de care dispune iniţiatorul testării, necesare pregătirii către testare, testării persoanei în a cărei privinţă a fost iniţiată testarea;
b) să refuze efectuarea testării în cazul în care iniţiatorul nu prezintă materialele menţionate la lit.a) sau în cazul insuficienţei timpului necesar pregătirii de lucru cu persoana testată.
Articolul 23. Drepturile şi obligaţiile persoanei testate
(1) Persoana testată are dreptul:
a) să fie informată în scris asupra temeiurilor juridice şi motivelor testării;
b) în cadrul discuţiei anterioare efectuării testării, să refuze să participe în continuare la ea, indicînd sau neindicînd motivele acestei decizii;
c) să ia cunoştinţă de întrebările care îi vor fi adresate şi să participe, după caz, la redactarea şi la precizarea lor;
d) să refuze să participe la efectuarea testării dacă înştiinţarea despre aceasta a fost făcută cu mai puţin de 24 de ore, excepţie făcînd cazurile de sub incidenţa art.2 alin.(2) lit.c) şi d);
e) să prezinte concluzie medicală scrisă care să ateste că starea ei fizică şi/sau psihică ar putea provoca reacţii neadecvate în timpul testării la poligraf;
f) să depună cerere privind modificarea termenelor de efectuare a testării, conform art.11 şi 16;
g) să se adreseze în instanţă de judecată pentru apărarea drepturilor sale în cazul în care poligrafologul sau iniţiatorul testării a încălcat prevederile prezentei legi;
h) să solicite, în calitate de iniţiativă, efectuarea testării repetate în cazurile de sub incidenţa art.2 alin.(2) lit.c) şi d);
(2) Testarea repetată iniţiată de persoana testată se face din contul acesteia, cu excepţia cazurilor cînd ea se efectuează potrivit alin.(1) lit.i).
(3) La efectuarea testării, persoana testată este obligată să urmeze cu stricteţe instrucţiunile poligrafologului.
Articolul 24. Obligaţiile şi răspunderea asistentului
poligrafologului
(1) Asistentul poligrafologului nu are dreptul să intervină în acţiunile acestuia şi este obligat să urmeze cu stricteţe instrucţiunile lui.
(2) Asistentul poligrafologului poartă răspundere pentru divulgarea informaţiei care i-a devenit cunoscută în cadrul testării, conform legislaţiei în vigoare.
Articolul 25. Obligaţiile, drepturile şi
răspunderea translatorului
(1) Translatorul nu are dreptul să intervină în acţiunile poligrafologului şi este obligat să urmeze cu stricteţe instrucţiunile acestuia.
(2) În timpul interviului anterior testării, din timpul testării la poligraf şi de după testare, translatorul are drepturile şi poartă răspunderea prevăzute de legislaţia în vigoare.
Articolul 26. Obligaţiile, drepturile şi
răspunderea avocatului
(1) Avocatul persoanei testate este obligat să urmeze cu stricteţe instrucţiunile poligrafologului şi nu este în drept să intervină în acţiunile acestuia, inclusiv să facă obiecţii sau declaraţii în timpul interviului anterior testării, din timpul testării la poligraf şi de după testare.
(2) Avocatul persoanei testate beneficiază de drepturi şi poartă răspundere pentru divulgarea informaţiei care i-a devenit cunoscută, conform legislaţiei în vigoare.
Articolul 27. Modul de utilizare a rezultatelor testării
(1) Dreptul de utilizare a rezultatelor testării aparţine iniţiatorului ei.
(2) Rezultatele testării care demonstrează caracterul neautentic al informaţiei comunicată de persoanele testate de sub incidenţa art.7 şi art.12:
a) nu constituie dovadă a caracterului neautentic al informaţiei comunicate;
b) nu constituie unicul temei pentru suspendarea executării obligaţiilor de serviciu ale persoanei testate;
c) pot constitui temei pentru efectuarea unor măsuri suplimentare de verificare a persoanei.
Articolul 28. Modul de păstrare a materialelor testării
(1) Materialele testării urmează a fi păstrate în mod obligatoriu timp de 3 ani dacă iniţiatorul testării nu stabileşte un termen de păstrare mai mare.
(2) Materialele testării se păstrează la iniţiatorul testării şi/sau, cu permisiunea acestuia, la poligrafolog.
(3) Condiţiile de păstrare a materialelor testării şi de folosire a lor ulterioară trebuie să excludă posibilitatea pierderii, denaturării sau accesului neautorizat la ele.
(4) În cazul în care actele normative ale autorităţilor abilitate cu iniţierea testării sau contractul de muncă prevăd efectuarea periodică a testărilor, termenul de păstrare a materialelor testării nu trebuie să fie mai mic decît termenul stabilit pentru efectuarea testării ulterioare.
(5) Materialele testării efectuate în cadrul activităţii operative de investigaţii se păstrează în termenul stabilit pentru păstrarea dosarului respectiv de evidenţă operativă.
Încălcarea prevederilor prezentei legi este pasibilă de răspundere disciplinară, civilă, contravenţională sau penală, conform legislaţiei în vigoare.
Articolul 30. Comisia de stat pentru testări
cu utilizarea poligrafului
(1) Principiile organizatorice ale efectuării testărilor de către autorităţile abilitate cu iniţierea testării, normele metodice unice de efectuare a acestor testări, precum şi modul de pregătire a poligrafologilor sînt stabilite şi controlate de către Comisia de stat pentru testări cu utilizarea poligrafului.
(2) Regulamentul Comisiei de stat pentru testări cu utilizarea poligrafului este aprobat de Guvern.
Articolul 31. Controlul parlamentar asupra
efectuării testărilor
Controlul parlamentar asupra efectuării testărilor îl exercită Comisia pentru securitatea naţională, apărare şi ordinea publică.
Articolul 32. Controlul din partea procuraturii asupra
Controlul din partea procuraturii asupra respectării legislaţiei în timpul efectuării testărilor şi asupra caracterului legitim al deciziilor adoptate este exercitat de Procurorul General sau de unul dintre adjuncţii lui.
Articolul 33. Finanţarea măsurilor de organizare
şi de efectuare a testării
Măsurile de organizare şi de efectuare a testării, precum şi de evidenţă, de păstrare şi de sistematizare a informaţiei obţinute în cadrul testării, se finanţează din contul şi în limitele bugetului de stat.
a) va stabili nomenclatorul funcţiilor în care se angajează (îndeplinesc serviciul) persoanele care cad sub incidenţa art.7;
b) va prezenta Parlamentului propuneri privind aducerea legislaţiei în vigoare în conformitate cu prezenta lege;
Nr.269-XVI. Chişinău, 12 decembrie 2008.